Številka: 03215-3/2014-3

Datum: 11. 7. 2014

## ZAPISNIK

23. seje Odbora za stanovanjsko politiko (v nadaljevanju: Odbor), ki je bila v torek, 8. aprila 2014.

Seja je potekala v Klubu 11, Mestna hiša, Mestni trg 1, Ljubljana.

Sejo je vodila predsednica Odbora Darja Krstić.

Na seji so bili navzoči članice in člani Odbora (v nadaljevanju: člani):

Darja Krstić, Marjan Jernej Virant, Matej Čepeljnik, Bruna Antauer in Boštjan Zajc.

Seje se nista udeležila Iztok Kordiš in Mojca Kavtičnik Ocvirk.

Na seji so bili navzoči tudi:

Sašo Rink, direktor JSS MOL in Boris Kaučič iz MOL, SODMS.

Seja se je pričela ob 16.30 uri ob navzočnosti 4 članov.

S sklicem seje so člani prejeli predlog dnevnega reda 23. seje Odbora:

1. **Potrditev zapisnika 21. seje Odbora za stanovanjsko politiko**
2. **Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana**
3. **Razno**

O dnevnem redu ni razpravljal nihče, zato je predsednica dala na glasovanje predlagani dnevni red:

**PREDLOG SKLEPA:**

**Odbor za stanovanjsko politiko sprejme predlog dnevnega reda 23. seje Odbora.**

Navzoči so bili 4 člani.

Za so glasovali 4 člani. Proti ni glasoval nihče.

Predlog dnevnega reda **je bil** sprejet.

**AD 1**

Predsednica je vprašala navzoče člane in članice ali je kakšna pripomba na vsebino zapisnika 21. seje odbora. G. Zajc je imel pripombo glede udeležbe g. Vinata – »upravičeno odsoten«. Ostali niso podali nobenih drugih pripomb na zapisnik. Nato je predsednica dala na glasovanje.

**PREDLOG SKLEPA:**

**Potrdi se zapisnik 21. seje Odbora za stanovanjsko politiko s pripombo.**

Navzoči so bili 4 člani.

Za so glasovali 4 člani. Proti ni glasoval nihče.

Predlog dnevnega reda **je bil** sprejet.

**AD 2**

Gradivo za drugo točko dnevnega reda so člani prejeli s sklicem seje. Predsednica je predlagala, da se točka a in točka b obravnavata skupaj, le glasovanje se izvede posamično za vsako točko posebej. Prisotni so se strinjali s predlogom.

Predsednica je podala uvodno obrazložitev k predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana. Nato je predala besedo direktorju JSS MOL, g. Sašo Rinku.

Sašo Rink, direktor JSS MOL, je podal širšo in poglobljeno obrazložitev k predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana. Predstavil je spremembe, ki ga predlagajo ob povečanju vrednosti premoženja JSS MOL, količino stanovanj v JSS MOL in MOL ter prenos lastništva med MOL in JSS MOL. Številčno je obrazloživ število stanovanj, ki jih že ima JSS MOL v upravljanju in že prenesene v svojo premoženje ter koliko stanovanj in parcel s tem predlogom sklepa bo pridobil med dodatno namensko premoženje JSS MOL. Predstavil je nakatere parcele, stanovanja ter garažne prostore, ki se s predlogom odloka prenašajo na JSS MOL. Glede višine sredstev gre za prenos cca 55 mio € premoženja iz MOL na JSS MOL. Poudaril je pomen prenosa, ki je v preteklosti nastal zaradi neurejenih lastniških razmerij, denacionalizacije in drugih sporov. Hkrati se tako posledično tudi zmanjšuje administracija oz. dvojna birokratizacija ter vodenje postopkov na MOL kot tudi JSS MOL. Obrazložil je dodatke v gradivo prilogo 1 in 2. Poudaril je da se po prenosu teh stanovanj v JSS MOL povečuje število stanovanj v upravljanju iz cca 3200 na 3800 stanovanj. Tako bo po tem prenosu na MOL ostalo še cca 170 stanovanj, ki bodo se naknadno prenesla na JSS MOL, ko bodo končani vsi ostali pravni postopki. Tako bo JSS MOL po prenosu imel vrednost namenskega premoženja cca 250 mio €. Posebej je izpostavil zadolženost JSS MOL in delež zadolžitve glede na zakonodajo. Predstavil je pomen tega prenosa, ki bo nato pomenil zmanjšanje administracije in dvojno vodenje upravljanja, zapolnitev teh stanovanj in stroške vzdrževanj oz. obnove.

Razpravljali so: Darja Krstić, Marjan Jernej Virant, Matej Čepeljnik, Boštjan Zajc in Sašo Rink.

Razprava je tekla o najemnih pogodbah, zadolževanju JSS MOL, najemnih pogodbah za nedoločen čas, o nacionalnem stanovanjskem programu Slovenije, o profitni in neprofitni najemnini, o stanovanjskem skladu v Mariboru, o vplivu stanovanjske politike na gospodarstvo in družbo, o dobrih praksah širjenja poslovanja, o gradbenih podjetjih v Sloveniji, o plačah in zaposlenih v JSS MOL, o višini letnih najemnin, o investicijah v bodoče, o bilancah JSS MOL in amortizaciji, o EU sredstvih, o projektih v volilnem letu, o starosti stanovanjskega fonda JSS MOL.

G. Zajc je pohvalil g. Rinka in predsednico OSP, ga. Krstić za dobro opravljeno delo na področju stanovanjske politike MOL.

Po končani razpravi je predsednica dala na glasovanje:

**SKLEP:**

**Odbor za stanovanjsko politiko je obravnaval Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana in predlaga Odboru za finance, da ga sprejme.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 3**

Razpravljali so: Darja Krstić, Marjan Jernej Virant, Matej Čepeljnik, Boštjan Zajc, Sašo Rink in Boris Kaučič.

Razprava je tekla o razpisih JSS MOL, o člankih v medijih, kadrovskih stanovanjih, o ustrezni stanovanjski politiki, o pogodbah najemnikov, o namenu stanovanjske politike MOL, o zakonodaji na področju stanovanj v SLO in o novem Nacionalnem stanovanjskem programu v Sloveniji.

Seja je bila končana ob 17.20 uri.

|  |  |
| --- | --- |
| Pripravil: *Boris Kaučič*Višji svetovalec III | *Darja Krstić*Predsednica |

|  |  |
| --- | --- |
|  |  |